《伏生墓》
明代·文翔凤

真搜禹穴并人间，群玉西邮东可攀。
天地有灵移策府，心胸如许贮名山。
秦燎不到书生腹，孔壁重归女史环。
却笑安釐汲上冢，殉书玉碗为谁关。

作者简介：明三水人，字天瑞，号太青。万历三十八年进士。历知莱阳、伊县。以副使提学山西，入为光禄寺少卿，不赴，卒于家。学问渊博，工诗赋。有《太微经》、《文太青文集》。